stanford-oval/wikipedia huggingface dataset:
Real Academia Galega
Toiminta nykyään

Akatemian täysistuntoon kuului parhaimillaan 40 jäsentä, mutta sen nykyinen koko on 30 jäsentä. Täysistunnon puheenjohtaja on vuodesta 2017 toiminnot kirjailija ja journalisti Víctor Fernández Freixanes.
Akatemian toimintaan kuuluu arkiston ja kirjaston ylläpito sekä julkaisutoiminta. Yksi säännöllisistä julkaisuista on vuosittain ilmestyvä Boletín da Real Academia Galega, joka on vuodesta 2000 alkaen ollut yksinomaan galiciankielinen.
Presidentinpalmu

| Presidentinpalmu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Presidentinpalmut Washingtonia
Laji::  filifera
Kaksiosainen nimi
 Washingtonia filifera  (L.Linden) H.Wendl. 

Katso myös
   Presidentinpalmu Wikispeciesissä   Presidentinpalmu Commonsissa 
Infobox OKNimi-testi OKIUCN-testi OK: 
Presidentinpalmu eli puistopresidentinpalmu (Washingtonia filifera) on sukuun Washingtonia kuuluva palmulaji. Se elää 80–250-vuotiaaksi.
Sitä tavataan luontaisena Arizonassa, Nevadassa, eteläisessä Kaliforniassa ja Luoteis-Meksikossa, missä sitä kasvaa joko keitailla tai alueilla, joilla on taipuusta tulvimaan.
Presidentinpalmu kasvaa enintään 23 (poikkeuksellisesti 30) metriä korkeaksi hyvällä paikalla. Lehdet ovat 1,5–2 m pitkiä. Kun lehdet kuolevat, ne alkavat roikkua ja jäävät eräänlaiseksi ”hameeksi” rungon yläosan ympärille.
Presidentinpalmuun ei Kansainvälisen luonnonsuojeluliiton mukaan kohdistu erityisiä uhkia, ja se onkin luokiteltu elinvoimaiseksi. Lajin kasvuympäristöt ovat kuitenkin eristyneitä ja mahdollisesti pirstoituneita.
Aiheesta muualla

Suomen Lajitietokeskus: Puistopresidentinpalmu – Washingtonia filifera
Erik Heiberg

| Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Maa:   Norja> Miesten purjehdus. |
| --- | --- | --- | --- |
|  Hopeaa | Helsinki 1952 | 6mR |  |
Erik Oscar Heiberg (24. tammikuuta 1916 Kristiania – 30. joulukuuta 1996 Oslo) oli norjalainen kilpapurjehtija ja olympiamitalisti.
Heiberg kuului Norjan olympiahopeaa 6mR-luokassa saavuttaneeseen joukkueeseen Helsingissä 1952.
Ralf Kellermann

Ralf Kellermann
Ralf Kellermann (s. 24. syyskuuta 1968 Duisburg, Länsi-Saksa) on saksalainen jalkapallovalmentaja, joka valmentaa tällä hetkellä naisten Bundesliigassa pelaavaa VfL Wolfsburgia. Kellermann oli omalla urallaan maalivahti. Hän on 188 senttimetriä pitkä.
Kellermannin kasvattajaseura on MSV Duisburg, jota hän edusti vuodet 1988–1993 pelaten 2. Bundesliigassa vain kaksi ottelua. Vuodet 1993–1995 Kellermann edusti FSV Frankfurtia, vuodet 1995–1997 SC Verliä ja vuodet 1997–2000 Sportfreunde Siegeniä. Vuonna 2000 Kellermann siirtyi kolmanneksi korkeimmalla sarjatasolla pelanneeseen SC Paderborniin, jossa hän pelasi vuoteen 2002 mennessä 44 ottelua. Vuonna 2002 Kellermann siirtyi Oberliga Westfaleniin, jossa hän pelasi 49 ottelua ja lopetti uransa 36-vuotiaana vuonna 2004.
Valmentajauransa ensimmäisen pestin Kellermann sai kesällä 2008, kun hänestä tuli VfL Wolfsburgin naisten joukkueen päävalmentaja. Kaudella 2012–2013 Wolfsburg voitti triplan Kellermannin johdolla, kun seura saavutti voiton sekä Mestareiden liigassa, Bundesliigassa ja Saksan cupin. Seuraavalla kaudella eli kaudella 2013–2014 Wolfsburg voitti uudelleen Mestareiden liigan ja Bundesliigan. Tammikuussa 2015 Kellermann valittiin Kultainen pallo -gaalassa vuoden  naisten valmentajaksi.
Käännös suomeksi
Emmi Jurkan filmografia

Tämä on Emmi Jurkan filmografia.
Elokuvat

| Vuosi | Nimi | Rooli |
| --- | --- | --- |
| 1921 | Se parhaiten nauraa, joka viimeksi nauraa | nimellä Emmi Tuomi |
| 1923 | Kun isällä on hammassärky | palvelija |
| 1931 | Sano se suomeksi | — |
| 1935 | Kun isä tahtoo... | Kyllikki Mattler |
| 1936 | Kaikenlaisia vieraita | leski­rouva Salo |
| 1939 | Herrat ovat herkkäuskoisia | Urpu Paju |
| 1939 | Eteenpäin – elämään | laulajatar Hilda Ålen, myöh. laamannitar Harmaa­lahti |
| 1940 | Miehen tie | Tussan Lyyti |
| 1940 | Ketunhäntä kainalossa | Emmi, malli |
| 1940 | Herra johtajan ”harha-askel” | Alviina Neitiniemi |
| 1940 | Eulalia-täti | rouva Edla Sjöroos |
| 1941 | Suomisen perhe | Telma Nelson |
| 1941 | Viimeinen vieras | hotelli Botnian matami (kreditoimaton) |
| 1942 | Varaventtiili | posti­neiti Kallio |
| 1942 | Puck | rouva Kaasinen (kreditoimaton) |
| 1943 | Maskotti | Ida Hentola, hotellin rouva |
| 1943 | Keinumorsian | Kuuperin Sanna |
| 1944 | Suurin voitto | Siiri Koskinen |
| 1948 | Kilroy sen teki | Kemppiskä, keskus­neiti |
| 1949 | Rosvo-Roope | nainen vaunuissa |
| 1949 | Keittiökavaljeerit | rouva Kolkkula |
| 1952 | Yö on pitkä | Jussin äiti |
| 1952 | …ja Helena soittaa | Liina, Kallen morsian |
| 1954 | Olemme kaikki syyllisiä | rouva Heikkilä, Antin vuokra­emäntä |
| 1954 | Oi, muistatkos... | Mrs. Emma Mäkinen, työ­maa­ruokalan pitäjä |
| 1954 | Kun on tunteet | Hilda Husso, tori­kauppias |
| 1954 | Minäkö isä! | neiti Siviälä, synnytys­laitoksen johtajatar |
| 1955 | Tähtisilmä | Holopaisen vaimo |
| 1955 | Säkkijärven polkka | sirkus­nainen |
| 1955 | Helunan häämatka | Eliisa, kamreerska |
| 1956 | Silja – nuorena nukkunut | Pietiskä, leipurin­rouva |
| 1956 | Rintamalotta | evakko (kreditoimaton) |
| 1956 | Jokin ihmisessä | tupakka­kauppias |
| 1957 | Pää pystyyn Helena | Mari, emännöitsijä |
| 1958 | Asessorin naishuolet | nainen hotellissa |
| 1960 | Iloinen Linnanmäki | emäntä, Jussin äiti |
Lyhytelokuvat

| Vuosi | Nimi | Rooli |
| --- | --- | --- |
| 1940 | Pelle Petteri | — |
| 1962 | Rouva Dulskan moraali | rouva Dulska |
| 1962 | Karhu | Jelena Ivanovna Popova, leski­rouva |
| 1962 | Ensimmäinen varoitus | rouva |
| 1962 | Vain ihmisiä | — |
1963: Anna Uneksija
| 1969 | Kissantassut | Stansi |
Aiheesta muualla

Emmi Jurkka Internet Movie Databasessa. (englanniksi)
Redferne Hollinshead

Percy Redferne Hollinshead (1885 Eye, Suffolk, Englanti – 6. lokakuuta 1937 New York, New York, Yhdysvallat) oli laulaja, äänialaltaan tenori. Hänen isänsä oli baptistipappi, joka perheineen muutti Kanadaan Redfernen ollessa kuusivuotias.
Hollinshead opiskeli Lontoossa Giovanni Clericin johdolla ja palasi Torontoon, jossa toimi laulajana ja opetti Hambourgin konservatoriossa. Hän myös itse suoritti opintoja samaisessa konservatoriossa Giuseppe Carbonin johdolla. Hollinshead oli Adanac-kvartetin jäsen. Vuonna 1917 hän asettui New Yorkiin, jossa hän seurasi Dan Beddoeta Broadwayn Grace-kirkon tenorisolistina vuonna 1922. Hän toimi tässä tehtävässä kuolemaansa saakka. Hän lauloi ahkerasti radiossa myöhempinä vuosinaan ja levytti American Singersin tenorina vuoden 1926 jälkeen.
Falling into You

| Falling into You Céline Dion |
| --- | --- | --- |

Studioalbumin tiedot
 Äänitetty : 1995-1996
 Julkaistu: 11. maaliskuuta 1996
 Tuottaja(t): Roy Bittan, Jeff Bova, David Foster, Humberto Gatica, Jean-Jacques Goldman, Rick Hahn, Dan Hill, John Jones, Rick Nowels, Aldo Nova, Steven Rinkoff, Billy Steinberg, Jim Steinman, Ric Wake
 Kesto: 75.54
 Levy-yhtiö: Columbia, Epic
Céline Dionin muut julkaisut
| Gold Vol. 2 1995 | Falling into You 1996 | Live à Paris 1996 |
Falling into You on kanadalaislaulaja Céline Dionin neljäs englanninkielinen studioalbumi, joka julkaistiin 8. maaliskuuta 1996.
Albumi voitti kaksi Grammy-palkintoa vuonna 1996: vuoden albumin ja parhaan pop-albumin palkinnot. Albumia on myyty maailmanlaajuisesti yli 32 miljoonaa kappaletta.
Kappaleet

Kappaleet:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | It's All Coming Back to Me Now | 7.37 |  |  |  |  |  |  |  |
| 2. | Because You Loved Me | 4.33 |  |  |  |  |  |  |  |
| 3. | Falling into You | 4.18 |  |  |  |  |  |  |  |
| 4. | Make You Happy | 4.31 |  |  |  |  |  |  |  |
| 5. | Seduces Me | 3.46 |  |  |  |  |  |  |  |
| 6. | All by Myself | 5.12 |  |  |  |  |  |  |  |
| 7. | Declaration of Love | 4.20 |  |  |  |  |  |  |  |
| 8. | Dreamin' of You | 5.07 |  |  |  |  |  |  |  |
| 9. | I Love You | 5.30 |  |  |  |  |  |  |  |
| 10. | If That's What It Takes | 4.12 |  |  |  |  |  |  |  |
| 11. | I Don't Know | 4.38 |  |  |  |  |  |  |  |
| 12. | River Deep, Mountain High | 4.10 |  |  |  |  |  |  |  |
| 13. | Call the Man | 6.08 |  |  |  |  |  |  |  |
| 14. | Fly | 2.58 |  |  |  |  |  |  |  |
Aiheesta muualla

Falling into You Discogsissa. (englanniksi)
Ralf Hütter

| Ralf Hütter |
| --- | --- |
 Hütter esiintymässä Zürichissä vuonna 1976.
Henkilötiedot
Syntynyt: 20. elokuuta 1946 (ikä 78) Krefeld, Saksa
Muusikko
Aktiivisena:  1968–
Tyylilajit:  Elektroninen musiikki, Synthpop, Krautrock
Soittimet:  syntetisaattori, klaviatuuri ja sähkösoitin 
Yhtyeet:  Organisation Kraftwerk
Levy-yhtiöt:  Kling Klang Schallplatten 
  [ Muokkaa Wikidatassa ] [ ohje ]  
Ralf Hütter (s. 20. elokuuta 1946 Krefeld, Saksa) on saksalainen muusikko, Kraftwerk-yhtyeen perustajajäsen, laulaja ja kosketinsoittaja. Häntä pidetään yleisesti yhtyeen ”keulahahmona”, ja hän vastaa useimmiten yhtyeen haastatteluista. Florian Schneiderin jätettyä Kraftwerkin vuonna 2008 on Hütter ollut yhtyeen ainoa alkuperäisjäsen.
Hütter tunnetaan intohimoisena pyöräilijänä. 1980-luvun kiertueilla hän saattoi jäädä pois linja-autosta  matkalla seuraavaan esiintymispaikkaan ja käyttää useita tunteja loppumatkan pyöräilemiseen. Vuonna 2009 Hütter kuitenkin kertoi The Guardianin haastattelussa jättäneensä tämän tavan ennen kaikkea sen vuoksi, että tuossa vaiheessa matkat tehtiin kiertueaikataulujen tiukkuuden takia pääasiassa lentokoneilla. Lisäksi puutteet alueiden ja paikallisen liikennekulttuurin tuntemuksessa aiheuttavat Hütterin mukaan omat haasteensa, ja konsertteihin keskittymistäkin tarvitaan.
1980-luvun alkupuolella Hütter joutui pyöräilyonnettomuuteen eräällä Reinin padolla. Hän törmäsi toisen pyöräilijän kanssa ja joutui koomaan saatuaan kallonmurtuman. Sairaalassa hänet kuitenkin hoidettiin kuntoon, eikä tapaus Hütterin mielestä muuttanut hänen suhtautumistaan pyöräilyyn millään tavalla.
Yksityiselämänsä Hütter on pitänyt koko julkisen uransa ajan pääasiassa omana tietonaan.
Fallingwater

| Fallingwater |
| --- | --- |
 Fallingwater vuonna 2017.
Sijainti:  Mill Run, Fayette County, Pennsylvania
Koordinaatit:  39°54′22.6″N, 79°28′04.3″W
Valmistumisvuosi:  1939
Suunnittelija:  Frank Lloyd Wright
Rakennuttaja:  Edgar J. Kaufman
Omistaja:  Western Pennsylvania Conservancy
Tyylisuunta:  modernismi
Runkorakenne:  teräsbetoni
Julkisivumateriaali:  betoni, hiekkakivi ja paikallinen kivi
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fallingwater on yhdysvaltalaisen arkkitehdin Frank Lloyd Wrightin Kaufmannin perheelle suunnittelema rakennus Pennsylvaniassa. Rakennuksen suunnitelmat valmistuivat vuonna 1935 ja se rakennettiin vuosina 1936–1939.
Fallingwater kuuluu Wrightin tunnetuimpiin töihin. Rakennusta on kutsuttu maailman kuuluisimmaksi moderniksi yksityisasunnoksi ja se sai National Historic Landmark -tunnustuksen vuonna 1966.
Historia

Edgar J. Kaufman ja hänen vaimonsa Liliane viihtyivät taiteilijoiden, kirjailijoiden ja arkkitehtien seurassa. Heidän varakkuutensa oli peräisin perheen omistamasta tavaratalosta Pittsburghissa.
Frank Lloyd Wright tutustui Kaufmaneihin, koska heidän poikansa oli hänen oppilaansa. Kaufmanit omistivat tontin, jossa oli vesiputous, ja olivat viettäneet siellä vapaa-aikaansa viidentoista vuoden ajan. He halusivat talon, johon vesiputous näkyy hyvin. Sen sijaan Wright teki talon suoraan vesiputouksen päälle. Putouksen ääni kuuluu talossa koko ajan.
Päätalo rakennettiin vuosina 1936–1938, ja siihen tehtiin laajennus vierashuoneeksi vuonna 1939.
Perhe käytti sitä viikonloppuasuntonaan vuoteen 1963 asti, Liliane Kaufmanin kuoltua vuonna 1952 ja Edgar Joe Kaufmanin 1955 talo oli heidän poikansa käytössä. Hän lahjoitti talon ja tontin Western Pennsylvania Conservancylle vuonna 1963, ja se avattiin yleisölle 1964. Nykyisin talossa käy vuosittain noin 160 000 matkailijaa.
Arkkitehtuuri

Talossa näkyy selvästi, että Frank Lloyd Wright ihaili japanilaista arkkitehtuuria. Siinä on haettu tasapainoa luonnon ja ihmisen välille.
Talon sydän on tulisija, jonka ympärille ihmiset luonnostaan kerääntyvät. Hormia on jatkettu niin korkeaksi että savupiippu on talon korkein kohta.
Talon rakenne perustuu teräsbetonista valettuihin ulokepalkkeihin, jotka jatkuvat vaakasuorina terasseina. Alkuperäisessä talossa on alakerrassa olohuone ja pieni keittiö, toisessa kerroksessa kolme makuuhuonetta ja kolmannessa kerroksessa työtilat Kaufmanien pojalle. Kaikista huoneista on yhteys ympäröivään luontoon, ja olohuoneesta laskeutuu rappuset alla virtaavaan jokeen. Huonetilat ovat tummia ja matalia, millä ohjataan katsetta hakeutumaan ulos talosta.
Aiheesta muualla

Kuvia tai muita tiedostoja aiheesta Fallingwater Wikimedia Commonsissa
Fallingwater's World Heritage Inscription Fallingwater'. Viitattu 26.6.2020. (englanniksi)
Fallingwater Frank Lloyd Wright Foundation. Viitattu 26.6.2020. (englanniksi)
Voimakkaat pys­ty- ja vaa­ka­lin­jat ovat tun­nus­omai­sia Fall­ing­wa­ter­ille.
F5

F5-opiskeluoikeusliike oli Raino Vastamäen perustama pääasiassa Helsingissä toiminut ryhmä, joka pyrki 1990-luvun lopulla vaikuttamaan opetusministeriöön, jotta yliopisto-opiskelijoiden opiskeluoikeutta ei rajoitettaisi viiteen vuoteen. Ryhmä syntyi viranomaismietintöjen tultua julkisuuteen.
F5 järjesti mielenosoituksia Helsingissä, Vaasassa ja Tampereella. Ryhmä saavutti tavoitteensa, mutta 2004 opiskeluoikeuden rajaamisesta alettiin jälleen puhua.
Opiskeluoikeus yliopistoissa on ollut perinteisesti rajoittamaton. Tämä on perustunut akateemisen vapauden periaatteeseen.
F5 (täsmennyssivu)

F5 voi tarkoittaa ainakin seuraavia:
F5, teknologiayritys
F5, opiskeluoikeusliike
F5, musiikkiyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”F5”, voi hakea sivunnimihaulla, laajalla sivunnimihaulla tai tekstihaulla.
Fatickin alue

| Fatickin alue région de Fatick |
| --- | --- |
 Fatickin alue Senegalin kartalla.
 Alueen departementit.
Valtio:  Senegal
Hallinto:  
 – hallinnollinen keskus:  Fatick
Pinta-ala:  6 849 km²
Väkiluku (2019):  870 400
Fatickin alue (ransk. région de Fatick) on hallintoalue Senegalin länsiosassa. Sen keskus on Fatickin kaupunki. Alueen pinta-ala on 6 849 neliökilometriä. Asukkaita on 870 400 henkeä (vuonna 2019, arvio).
Alue käsittää 3,7 prosenttia Senegalin pinta-alasta. Se rajoittuu luoteessa Thièsin, pohjoisessa Diourbelin ja idässä Kaffrinen ja Kaolackin alueisiin, etelässä Gambiaan ja lännessä Atlantin valtamereen. Maaperä on suolapitoista ja rannikko kärsii eroosiosta. Vesistöjä ovat Sine, Saloum ja Gambia sivujokineen.
Ilmasto on sudanilais-sahelilainen, mutta siihen vaikuttaa myös Atlantin valtameri. Kuukausien keskilämpötilat ovat 21–24 astetta joulu-helmikuussa ja 35–42 astetta maalis-kesäkuussa. Vuotuinen sademäärä on 400–1000 millimetriä.
Alue on muodostettu vuonna 1984 entisestä Sine-Saloumin alueesta. Siihen kuuluvat Fatickin, Foundiougnen ja Gossasin departementit, yhdeksän arrondissementtia ja 40 kuntaa. Kaupunkiväestön osuus on 15,5 prosenttia. Asukkaiden enemmistö on sererejä. Lisäksi on wolofeja, fulbeja, mandinkoja ja bambaroita.
Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, maissi ja lehmänpapu sekä myytäväksi kasvatettavat maapähkinä, seesami, vesimeloni, vihannekset ja hedelmät. Karjanhoito perustuu transhumanssiin ja kiinteään laiduntamiseen. Tuotantoeläimiä ovat naudat, lampaat, vuohet, siat, hevoset, aasit ja siipikarja. Kalastusta harjoitetaan etupäässä Saloumjoen suistossa. Muita elinkeinoja ovat käsityöammatit, pienimuotoinen kaupankäynti ja liikenne. Hyvin vähäinen teollisuus jalostaa kalaa ja maataloustuotteita sekä valmistaa suolaa. Matkailijoita houkuttelee muun muassa Saloumjoen suiston kansallispuisto.
Aiheesta muualla

Kuvia tai muita tiedostoja aiheesta Fatickin alue Wikimedia Commonsissa
Senegalin alueet
Dakar
Diourbel
Fatick
Kaffrine
Kaolack
Kédougou
Kolda
Louga
Matam
Saint-Louis
Sédhiou
Tambacounda
Thiès
Ziguinchor
Redeemed Christian Church of God

| Redeemed Christian Church of God |
| --- | --- |

Perustettu:  1952
Pääkirkko:  Lagos, Nigeria
Aiheesta muualla
Sivusto
Infobox OKNimi-testi OK: 
Redeemed Christian Church of God (RCCG) on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 50 000 ihmistä. Josiah Akindayomi perusti seurakunnan vuonna 1952 ja on yksi vanhimmista megakirkoista. Seurakunta toimii nykyisin maailmanlaajuisesti yli 192 maassa. Kirkon päätoimipaikka on Nigeriassa. Pelkästään Nigeriassa kirkolla on arviolta noin 5 miljoonaa jäsentä.
Kirkon tavoitteena on saada vähintään yksi jäsen maailman jokaisesta perheestä. Kirkko leivisi 1970-luvulla voimakkaasti eri puolille Afrikkaa. Kirkolla on seurakuntia myös Yhdysvalloissa, Isossa-Britanniassa, Saksassa ja Ranskassa. Yksi kirkon tunnetuimmista toimintamuodoista on Pyhän Hengen palvelus koko yön kestävä ihmeidentäyteinen leirikokous, joka pidetään joka kuun ensimmäinen perjantai Lagosissa ja Lontoossa ja joka on koonnut kerralla yhteen satoja tuhansia ihmisiä.
Suomessa RCCG-liikkeeseen kuuluvia seurakuntia on Helsingin vuonna 2001 perustettu Hosanna Chapel. Helsingin lisäksi paikallisseurakunnat ovat myös Espoossa, Turussa ja Tampereella.
FACEIT Major: London 2018

FACEIT Major: London 2018 oli järjestyksessään 13. Counter-Strike: Global Offensiven major-turnaus. Se pidettiin Lontoossa Isossa-Britanniassa 5.–23. syyskuuta 2018.
Astralis voitti finaalissa Natus Vinceren ja sai historian toisen major-voittonsa. Turnauksen MVP-tittelin sai Nicolai ”dev1ce” Reedtz.
Fatih

| Fatih |
| --- | --- |

 Fatih
 Koordinaatit: 41°01′21″N, 28°56′27″E 
Valtio:   Turkki
Väkiluku (2019):  443 090
 
 www.fatih.bel.tr 
Infobox OKVirheellinen NIMI-arvo: 
Fatih on alue İstanbulin maakunnassa, Istanbulissa, Turkissa. Alueen väkiluku vuonna 2019 oli 443 090.
Historia

Fatih on muodostunut historiallisesta niemimaasta, jota ympäröivät Kultainen sarvi, Theodosiuksen muurit ja Marmaranmeri. Fatih on ollut arvokkain alue Istanbulissa. Fatihia ympäröi meret kolmelta eri puolelta.
Fatih on tunnettu sen historiallisista rakennuksistaan. Näissä rakennuksissa on mahdollista päästä käymään sisällä.
Fatihissa sijaitsee ensimmäinen Instanbulissa rakennettu moskeija. Moskeijan rakentaminen alkoi kymmenen vuotta Konstantinopolin piirityksen jälkeen vuonna 1463 ja rakentaminen kesti seitsemän vuotta. Moskeija kuitenkin tuhoutui lähes kokonaan maanjäristyksessä vuonna 1766. Arkkitehti Mimar Mehmet Tahir rakensi moskeijan uudestaan vuonna 1771.
Aiheesta muualla

Kuvia tai muita tiedostoja aiheesta Fatih Wikimedia Commonsissa
Alueen kotisivut
Real Brothas

| Real Brothas B> G. Knocc Out & Dresta |
| --- | --- | --- |

Studioalbumin tiedot
 Äänitetty : 1994 – 1995
 Julkaistu: 15. elokuuta, 1995
 Tyylilaji: Gangsta rap, G-funk
 Levy-yhtiö: Def Jam  Outburst Records
B.G. Knocc Outin & Drestan muut julkaisut
|   | Real Brothas 1995 |   |
Real Brothas on rapduo B.G. Knocc Outin ja Drestan esikoislevy. Albumi julkaistiin 15. elokuuta 1995.
Kappaleet

Everyday All Day
Jealousy
Whose the "G"
Compton Swangin'
Life's a Puzzle mukana  L.V.
B.G. Knocc Out
Compton Hoe
Micc Checc
Compton & Watts
50/50 Luv kunnianosoitus Eazy-E:lle
Real Brothas
Do or Die
Take a Ride
Down Goes Anotha Nigga
D.P.G./K (Dogg Pound Diss)
Kappaleet > Singlet

| Kansikuva | Singlen tiedot |
| --- | --- |
: 50-50 Luv (vinyyli ja cd-single) 1. 50/50 Luv (Radio Edit) 2. 50/50 Luv (Instrumental)  Julkaistu: 1995  levy-yhtiö: Def Jam, Outburst Records
Arvostelut

Allmusic:
Ralf Karell

Ralf Karl Anders Karell (6. helmikuuta 1931 Siuntio – 31. toukokuuta 2001 Siuntio) oli suomalainen maanviljelijä ja virkamies, joka sai maanviljelysneuvoksen arvonimen.
Karellin vanhemmat olivat maanviljelijä, talousneuvos Karl Ragnar Karell ja Thyra Sofia Kvarnström ja puoliso vuodesta 1959 Dolores Marita Hagelberg. Karell tuli ylioppilaaksi Grankulla samskolasta 1950 ja valmistui agronomiksi Helsingin yliopistosta 1956. Hän oli Nylands Svenska Lantbrukssällskapin maatalous- ja asutusasiainneuvoja Porkkalan jälleenrakennustoimistossa 1958–1963, Antan tilan viljelijä ja vuokraaja Siuntiossa 1963–1965 ja omistaja 1974–1998, asutushallituksen Helsingin ruotsinkielisen asutuspiirin piiripäällikkö 1966–1971, maatilahallituksen Helsingin ruotsinkielisen maatalouspiirin piiripäällikkö 1971–1989, Helsingin maatalouspiirin vt. piiripäällikkö 1973–1989 ja piiripäällikkö 1989–1992. Karellilla oli myös lukuisia asiaantuntija- ja luottamustehtäviä, mukaan lukien Siuntion kunnanhallituksen jäsenyys 1962–1964 ja kunnanvaltuuston jäsenyys 32 vuoden ajan, 1965–1996. Valtuuston puheenjohtajana hän toimi 24 vuotta, 1973–1996. Karell sai maanviljelysneuvoksen arvonimen 1990.
Aiheesta muualla

Annastiina Henttinen: Ralf Karell Biografiasampo.
Rafinha (jalkapalloilija, 1993)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rafael Alcântara do Nascimento
Syntymäaika: 12. helmikuuta 1993 (ikä 31)
Syntymäpaikka: São Paulo, Brasilia
Pelipaikka: oikea laitahyökkääjä
Pituus: 174 cm
Paino: 71 kg
Seura
Seura: Paris Saint-Germain
Pelinumero: 12
Junioriseurat
2006–2011: Barcelona
Seurat
| Vuodet | Seura | O | (M) |
| 2011–2013 | Barcelona B | 84 | (20) |
| 2011– | Barcelona | 56 | (8) |
| 2013–2014 | → Celta (laina) | 32 | (4) |
| 2018 | → Internazionale (laina) | 17 | (2) |
| 2019–2020 | → Celta (laina) | 29 | (4) |
| 2020– | Paris Saint-Germain | 0 | (0) |
Maajoukkue
| 2009 | Espanja U16 | 2 | (0) |
| 2009–2010 | Espanja U17 | 8 | (2) |
| 2010 | Espanja U19 | 4 | (1) |
| 2013 | Brasilia U20 | 3 | (0) |
| 2014–2016 | Brasilia U23 | 6 | (0) |
| 2015– | Brasilia | 2 | (1) |
 Seurajoukkueuran tilastot kattavat vain kansalliset sarjat, päivitetty 24. heinäkuuta 2020.  Maajoukkueuran tilastot päivitetty 24. heinäkuuta 2020.
Rafael Alcântara do Nascimento eli Rafinha (s. 12. helmikuuta 1993 São Paulo) on brasilialainen jalkapalloilija, joka edustaa Ranskan Ligue 1:n Paris Saint-Germainia sekä Brasilian maajoukkuetta. Rafinhan veli Thiago Alcântara pelaa Liverpoolissa.
Seurajoukkue

Rafinha syntyi São Paulossa, Brasiliassa, mutta muutti jo 13-vuotiaana Barcelonaan liittyen FC Barcelonan junioriakatemiaan La Masiaan. 8. tammikuuta 2011 Rafinha teki hänen ammattilaisuransa debyytin Barcelona B:n mukana tullessaan kentälle Jonathan dos Santosin tilalle 55. minuutilla. Ottelu päättyi Barcelona B:n 1-2 tappioon Girona FC:tä vastaan.
27. kesäkuuta 2013 uutisoitiin, että Rafinha solmi jatkosopimuksen FC Barcelonan kanssa. Sopimus pitää Rafinhan seurassa vuoteen 2016 asti. Myöhemmin uutisoitiin, että hän lähtee hakemaan peliaikaa Celta Vigosta vuoden lainasopimuksella.
Lokakuussa 2020 Rafinha siirtyi ranskalaiseen Paris Saint-Germainiin kolmivuotisella sopimuksella.
Maajoukkue

Rafinha pelasi Espanjan maajoukkueessa vuoteen 2012 asti, minkä jälkeen hän vaihtoi Brasilian maajoukkueeseen.